LIETUVOS RESPUBLIKOS ŠVIETIMO, MOKSLO IR SPORTO

MINISTRAS

ĮSAKYMAS

DĖL LIETUVOS RESPUBLIKOS VALSTYBĖS BIUDŽETO LĖŠŲ PROFESINIAM ORIENTAVIMUI APSKAIČIAVIMO, PASKIRSTYMO IR PANAUDOJIMO TVARKOS APRAŠO PATVIRTINIMO

2024 m. sausio 26 d. Nr. V-84

Vilnius

Vadovaudamasis Lietuvos Respublikos švietimo įstatymo 66 straipsnio 1 dalimi ir Lietuvos Respublikos 2024 metų valstybės biudžeto ir savivaldybių biudžetų finansinių rodiklių patvirtinimo įstatymo 13 straipsnio 4 dalies 3 punktu, atsižvelgdamas į Profesinio orientavimo teikimo tvarkos aprašo, patvirtinto Lietuvos Respublikos Vyriausybės 2022 m. rugpjūčio 24 d. nutarimu Nr. 847 „Dėl Profesinio orientavimo teikimo tvarkos aprašo patvirtinimo“, 11.1 papunktį, 17–24 punktus ir 25.2 papunktį, siekdamas užtikrinti Europos Sąjungos lėšomis finansuojamo projekto „Karjeros specialistų tinklo vystymas“ Nr. 10-008-P-0001, įgyvendinto pagal 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos švietimo plėtros programos pažangos priemonės Nr. 12-003-03-05-01 „Įdiegti vieną langelį karjerai planuoti ir įgūdžiams tobulinti“ aprašo, patvirtinto Lietuvos Respublikos švietimo, mokslo ir sporto ministro 2022 m. gegužės 27 d. įsakymu Nr. V-851 „Dėl 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos švietimo plėtros programos pažangos priemonės Nr. 12-003-03-05-01 „Įdiegti vieną langelį karjerai planuoti ir įgūdžiams tobulinti“ aprašo patvirtinimo“, 1 priedą, veiklų tęstinumą bei įgyvendinti Lietuvos Respublikos švietimo, mokslo ir sporto ministerijos 2023–2025 metų strateginio veiklos plano, patvirtinto Lietuvos Respublikos švietimo, mokslo ir sporto ministro 2023 m. sausio 19 d. įsakymu Nr. V-62 „Dėl Lietuvos Respublikos švietimo, mokslo ir sporto ministerijos 2023–2025 metų strateginį veiklos plano patvirtinimo“ Švietimo programos (programos kodas – 12-003), priemonę „Įgyvendinti mokymosi visą gyvenimą iniciatyvas“ (priemonės kodas – 12-003-03-05-03(TP):

1.	T v i r t i n u:

1.1. Lietuvos Respublikos valstybės biudžeto lėšų profesiniam orientavimui apskaičiavimo, paskirstymo ir panaudojimo tvarkos aprašą (pridedama);

1.2. Lietuvos Respublikos valstybės biudžeto lėšų profesiniam orientavimui 2024 m. paskirstymą pagal savivaldybes (pridedama);

1.3. Lietuvos Respublikos valstybės biudžeto lėšų profesiniam orientavimui 2024 m. paskirstymą pagal profesinio mokymo įstaigas (pridedama);

1.4. Lietuvos Respublikos valstybės biudžeto lėšų profesiniam orientavimui 2024 m. paskirstymą pagal valstybines bendrojo ugdymo mokyklas (pridedama).

2. S k i r i u 2024 m. iš Lietuvos Respublikos švietimo, mokslo ir sporto ministerijos asignavimų 8 639 000,00 Eur (aštuonis milijonus šešis šimtus trisdešimt devynis tūkstančius eurų, 00 ct) valstybės biudžeto lėšų savivaldybėms, profesinio mokymo įstaigoms ir valstybinėms bendrojo ugdymo mokykloms profesiniam orientavimui 2024 metais.

3. P a v e d u Lietuvos Respublikos švietimo, mokslo ir sporto ministerijos Mokymosi visą gyvenimą departamento Neformalaus švietimo skyriui organizuoti lėšų naudojimo sutarčių sudarymą su Kauno technologijos universitetu ir Viešąja įstaiga Amatų mokykla „Sodžiaus meistrai“ pagal pavyzdinę Lėšų naudojimo sutarties formą, patvirtintą Lietuvos Respublikos švietimo, mokslo ir sporto ministro 2019 m. sausio 28 d. įsakymu Nr. V-75 „Dėl Švietimo, mokslo ir sporto ministerijos lėšų planavimo ir naudojimo taisyklių patvirtinimo“, ne vėliau kaip per 10 darbo dienų nuo šio įsakymo priėmimo.

4. I n f o r m u o j u, kad šis įsakymas gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos administracinių ginčų komisijai (buveinės adresas Vilniaus g. 27, Vilnius) arba Lietuvos Respublikos administracinių bylų teisenos įstatymo nustatyta tvarka Vilniaus apygardos administraciniam teismui (buveinės adresas Žygimantų g. 2, Vilnius) per vieną mėnesį nuo šio įsakymo gavimo dienos.

Švietimo, mokslo ir sporto ministras	Gintautas Jakštas

PATVIRTINTA

Lietuvos Respublikos

švietimo, mokslo ir sporto ministro

2024 m. sausio 26 d. įsakymu

Nr. V-84

LIETUVOS RESPUBLIKOS VALSTYBĖS BIUDŽETO LĖŠŲ PROFESINIAM ORIENTAVIMUI APSKAIČIAVIMO, PASKIRSTYMO IR PANAUDOJIMO TVARKOS APRAŠAS

I SKYRIUS

BENDROSIOS NUOSTATOS

1.	Lietuvos Respublikos valstybės biudžeto lėšų profesiniam orientavimui apskaičiavimo, paskirstymo ir panaudojimo tvarkos aprašas (toliau – Aprašas) nustato Lietuvos Respublikos valstybės biudžeto lėšų, numatytų Lietuvos Respublikos švietimo, mokslo ir sporto ministerijos asignavimuose profesiniam orientavimui (toliau – lėšos), apskaičiavimą, paskirstymą ir panaudojimą.

2. Lėšos apskaičiuojamos ir skiriamos savivaldybėms, profesinio mokymo įstaigoms ir valstybinėms bendrojo ugdymo mokykloms karjeros specialistų etatams, sukurtiems atsižvelgiant į Profesinio orientavimo teikimo tvarkos aprašą, patvirtintą Lietuvos Respublikos Vyriausybės 2022 m. rugpjūčio 24 d. nutarimu Nr. 847 „Dėl Profesinio orientavimo teikimo tvarkos aprašo patvirtinimo“, išlaikyti valstybinėse, savivaldybių ir nevalstybinėse bendrojo ugdymo mokyklose, profesinio mokymo įstaigose ir švietimo pagalbos įstaigose. Savivaldybėms skiriamos lėšos apima lėšas, skiriamas savivaldybių švietimo įstaigoms ir nevalstybinėms mokykloms, kurioms savivaldybės skiria mokymo lėšas pagal Mokymo lėšų apskaičiavimo, paskirstymo ir panaudojimo tvarkos aprašą, patvirtintą Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“.

3.	Apraše vartojamos sąvokos atitinka Lietuvos Respublikos švietimo įstatyme, Lietuvos Respublikos biudžeto sandaros įstatyme, Lietuvos Respublikos strateginio valdymo įstatyme, Strateginio valdymo metodikoje, patvirtintoje Lietuvos Respublikos Vyriausybės 2021 m. balandžio 28 d. nutarimu Nr. 292 „Dėl Strateginio valdymo metodikos patvirtinimo“, ir kituose teisės aktuose vartojamas sąvokas.

II SKYRIUS

LĖŠŲ APSKAIČIAVIMAS IR PASKIRSTYMAS

4. Lėšų poreikis (Lpor) apskaičiuojamas, karjeros specialistų etatų skaičių, nustatytą pagal Profesinio orientavimo teikimo tvarkos aprašo 17 punkte nurodytą karjeros specialistų švietimo įstaigose, išskyrus aukštąsias mokyklas, etatų pasiskirstymo santykį (toliau – siektinas etatų skaičius) (pmaks), padauginus iš pareiginės algos koeficientų, nustatytų karjeros specialistams Lietuvos Respublikos biudžetinių įstaigų darbuotojų darbo apmokėjimo ir komisijų narių atlygio už darbą įstatymo 2 priedo 23 punkte pagal pedagoginio darbo stažo intervalus, vidurkio (toliau – pareiginės algos koeficientų vidurkis) (kvid), pareiginės algos (atlyginimo) bazinio dydžio, nustatyto Lietuvos Respublikos pareiginės algos (atlyginimo) bazinio dydžio nustatymo ir asignavimų darbo užmokesčiui perskaičiavimo įstatyme (toliau – pareiginės algos (atlyginimo) bazinis dydis) (BD), 12 mėnesių ir socialinio draudimo koeficiento (ksoc), tai yra Lpor = pmaks × kvid × BD × 12 × ksoc. Socialinio draudimo koeficientas (ksoc) apskaičiuojamas, taikant teisės aktų nustatytą valstybinio socialinio draudimo įmokos tarifą, išreikštą vieneto dalimis (tsoc), pagal formulę: ksoc = 1 + tsoc.

5. Bendra savivaldybėms, profesinio mokymo įstaigoms ir valstybinėms bendrojo ugdymo mokykloms skiriamų lėšų suma (toliau – bendra skiriamų lėšų suma) nustatoma, atsižvelgiant į Aprašo 4 punkte nurodytą lėšų poreikį ir Lietuvos Respublikos švietimo, mokslo ir sporto ministerijai (toliau – Ministerija) atitinkamiems metams pagal valstybės finansines galimybes skirtus valstybės biudžeto asignavimus. Bendrą skiriamų lėšų sumą ir lėšų paskirstymą savivaldybėms, profesinio mokymo įstaigoms ir valstybinėms bendrojo ugdymo mokykloms atitinkamiems metams tvirtina švietimo, mokslo ir sporto ministras.

6. Tais atvejais, kai bendra skiriamų lėšų suma, nurodyta Aprašo 5 punkte, atitinka Aprašo 4 punkte nurodytą lėšų poreikį, lėšos savivaldybėms, profesinio mokymo įstaigoms ir valstybinėms bendrojo ugdymo mokykloms paskirstomos pagal atitinkamą lėšų poreikį.

7. Tais atvejais, kai bendra skiriamų lėšų suma yra mažesnė už Aprašo 4 punkte nurodytą lėšų poreikį, savivaldybėms, profesinio mokymo įstaigoms ir valstybinėms bendrojo ugdymo mokykloms skiriamos lėšos apskaičiuojamos, sudėjus lėšas, būtinas esamiems karjeros specialistų etatams išlaikyti, ir papildomas lėšas karjeros specialistų etatams išlaikyti, laikantis šių nuostatų:

7.1. lėšos, būtinos esamiems karjeros specialistų etatams išlaikyti (Lesam), apskaičiuojamos faktinį užimtų karjeros specialistų etatų skaičių (pfakt), bet ne didesnį kaip siektinas etatų skaičius (pmaks), padauginus iš pareiginės algos koeficientų vidurkio (kvid), pareiginės algos (atlyginimo) bazinio dydžio (BD), 12 mėnesių ir socialinio draudimo koeficiento (ksoc), tai yra Lesam = pfakt × kvid × BD × 12 × ksoc;

7.2. bendra papildomų lėšų suma karjeros specialistų etatams išlaikyti nustatoma iš bendros skiriamų lėšų sumos, nurodytos Aprašo 5 punkte, atėmus lėšas, būtinas esamiems karjeros specialistų etatams išlaikyti, nurodytas Aprašo 7.1 papunktyje. Bendra papildomų lėšų suma karjeros specialistų etatams išlaikyti savivaldybėms, profesinio mokymo įstaigoms ir valstybinėms bendrojo ugdymo mokykloms paskirstoma proporcingai lėšų skirtumui, gautam iš atitinkamos savivaldybės, profesinio mokymo įstaigos ar valstybinės bendrojo ugdymo mokyklos lėšų poreikio, nurodyto Aprašo 4 punkte, atėmus lėšas, būtinas esamiems karjeros specialistų etatams išlaikyti, nurodytas Aprašo 7.1 papunktyje.

8. Savivaldybės joms skirtas lėšas savivaldybių švietimo įstaigoms ir nevalstybinėms mokykloms, kurioms savivaldybės skiria mokymo lėšas, paskirsto savo nustatyta tvarka, atsižvelgdamos į Profesinio orientavimo teikimo tvarkos aprašo nuostatas.

9. Ministerijos skiriamos lėšos pagal metų ketvirčius paskirstomos, atsižvelgiant į lėšų pedagoginiams darbuotojams išmokėjimą: gegužės ir birželio mėnesiais jos sudaro po 2 (dvi) mėnesines sumas, liepos ir rugsėjo mėnesiais – po 0,5 mėnesinių sumų, kitais mėnesiais – po 1 (vieną) mėnesinę sumą, o rugpjūčio mėnesį lėšų neplanuojama. Mėnesinė suma gaunama, tam tikram laikotarpiui apskaičiuotas lėšas padalijus iš atitinkamo mėnesių skaičiaus.

10. Lėšos skiriamos tokia tvarka ir terminais:

10.1. savivaldybėms lėšas perveda Ministerijos Finansinės apskaitos skyrius šiais terminais:

10.1.1. už I ketvirtį – iki einamųjų metų vasario 5 d.;

10.1.2. už II, III ir IV ketvirčius – iki einamųjų metų atitinkamo ketvirčio pirmo mėnesio 10 dienos;

10.2. valstybinėms bendrojo ugdymo mokykloms (išskyrus valstybines bendrojo ugdymo mokyklas, kurios išlaikomos iš valstybiniams universitetams skiriamų valstybės biudžeto asignavimų), ir valstybinėms profesinio mokymo įstaigoms Ministerijos Švietimo ir sporto ekonomikos skyrius įkelia lėšų planą į Valstybės biudžeto apskaitos ir mokėjimų sistemą per 20 (dvidešimt) dienų nuo švietimo, mokslo ir sporto ministro įsakymo dėl lėšų paskirstymo įregistravimo Teisės aktų registre dienos;

10.3. lėšos, skirtos valstybinėms bendrojo ugdymo mokykloms, kurios išlaikomos iš valstybiniams universitetams skiriamų valstybės biudžeto asignavimų, pervedamos atitinkamiems valstybiniams universitetams. Valstybiniams universitetams ir nevalstybinėms profesinio mokymo įstaigoms lėšas perveda Ministerijos Finansinės apskaitos skyrius lėšų naudojimo sutartyse nustatyta tvarka ir terminais.

III SKYRIUS

LĖŠŲ NAUDOJIMAS IR ATSISKAITYMAS

11. Lėšos gali būti naudojamos karjeros specialistų darbo užmokesčiui, valstybinio socialinio draudimo įmokoms, kitoms su darbo santykiais susijusioms įmokoms, išmokoms ir kompensacijoms mokėti.

12. Už lėšų panaudojimą atsiskaitoma tokia tvarka ir terminais:

12.1. savivaldybės:

12.1.1. Ministerijos Finansinės apskaitos skyriui iki kitų metų sausio 10 d. pateikia biudžeto išlaidų sąmatos vykdymo ataskaitą (forma Nr. 2), patvirtintą Lietuvos Respublikos finansų ministro 2008 m. gruodžio 31 d. įsakymu Nr. 1K-465 „Dėl Valstybės ir savivaldybių biudžetinių įstaigų ir kitų subjektų žemesniojo lygio biudžeto vykdymo ataskaitų sudarymo taisyklių ir formų patvirtinimo“;

12.1.2. Ministerijos Finansinės apskaitos skyriui iki kitų metų sausio 10 d. pateikia banko išrašą apie lėšų likutį sąskaitoje arba laisvos formos pažymą apie pavedimui vykdyti skirtų lėšų likutį sąskaitoje (jeigu toje pačioje sąskaitoje yra kelių pavedimų lėšos);

12.1.3. Ministerijos Mokymosi visą gyvenimą departamento Neformalaus švietimo skyriui iki kitų metų sausio 10 d. pateikia pavedimo įvykdymo ataskaitą, parengtą pagal Pavyzdinę pavedimo įvykdymo ataskaitos formą, patvirtintą Lietuvos Respublikos švietimo, mokslo ir sporto ministro 2019 m. sausio 28 d. įsakymu Nr. V-75 „Dėl Švietimo, mokslo ir sporto ministerijos lėšų planavimo ir naudojimo taisyklių patvirtinimo“ (toliau – pavedimo įvykdymo ataskaita), nurodydamos faktinį užimtų karjeros specialistų etatų skaičių pagal kiekvieną švietimo įstaigą ataskaitinių metų gruodžio 31 d.;

12.1.4. nepanaudotų lėšų likutį grąžina į Ministerijos sąskaitą Nr. LT307300010002457205 iki kitų metų sausio 5 d.;

12.2. valstybinės bendrojo ugdymo mokyklos (išskyrus valstybines bendrojo ugdymo mokyklas, kurios išlaikomos iš valstybiniams universitetams skiriamų valstybės biudžeto asignavimų) ir valstybinės profesinio mokymo įstaigos:

12.2.1. vadovaudamosi Lietuvos Respublikos viešojo sektoriaus atskaitomybės įstatymu, finansines ataskaitas rengia, teikia ir skelbia pagal Viešojo sektoriaus apskaitos ir finansinės atskaitomybės standartus. Konkrečius biudžeto vykdymo ataskaitų ir finansinių ataskaitų rinkinių teikimo terminus ir formas raštu nurodo Ministerija;

12.2.2. Ministerijos Mokymosi visą gyvenimą departamento Neformalaus švietimo skyriui iki kitų metų sausio 10 d. pateikia pavedimo įvykdymo ataskaitą, nurodydamos faktinį užimtų karjeros specialistų etatų skaičių ataskaitinių metų gruodžio 31 d.;

12.3. už lėšų, skirtų valstybinėms bendrojo ugdymo mokykloms, kurios išlaikomos iš valstybiniams universitetams skiriamų valstybės biudžeto asignavimų, panaudojimą atsiskaito atitinkami valstybiniai universitetai. Valstybiniai universitetai ir nevalstybinės profesinio mokymo įstaigos už lėšų panaudojimą atsiskaito lėšų naudojimo sutartyse nustatyta tvarka ir terminais (ataskaitose be kitų duomenų turi būti nurodomas faktinis užimtų karjeros specialistų etatų skaičius ataskaitinių metų gruodžio 31 d.).

IV SKYRIUS

BAIGIAMOSIOS NUOSTATOS

13. Aprašo 4 punkte nurodytas karjeros specialistų etatų skaičius einamiesiems metams nustatomas pagal Mokinių registro duomenis apie mokinių skaičių praėjusių metų rugsėjo 1 d.

14. Aprašo 7.1 papunktyje nurodytos lėšos, būtinos esamiems karjeros specialistų etatams išlaikyti, 2024 m. apskaičiuojamos pagal faktinį užimtų karjeros specialistų etatų skaičių, gautą iš Europos Sąjungos fondų lėšomis finansuojamo projekto „Karjeros specialistų tinklo vystymas“ Nr. 10-008-P-0001, įgyvendinimo metu surinktų duomenų apie etatų skaičių 2023 m. lapkričio mėnesį, 2025 m. ir vėliau – pagal duomenis apie faktinį užimtų karjeros specialistų etatų skaičių, pateiktus Aprašo 12.1.3, 12.2.2 ir 12.3 papunkčiuose nurodytose ataskaitose.

______________________

PATVIRTINTA

Lietuvos Respublikos

švietimo, mokslo ir sporto ministro

2024 m. sausio 26 d. įsakymu

Nr. V-84

LIETUVOS RESPUBLIKOS VALSTYBĖS BIUDŽETO LĖŠŲ PROFESINIAM ORIENTAVIMUI 2024 M. PASKIRSTYMAS PAGAL SAVIVALDYBES

Eil. Nr.	Savivaldybės pavadinimas	Lėšos iš viso (Eur)	iš jų – ketvirčiais

I	II	III	IV
1.	Akmenės rajono	62686	15166	25276	5308	16936
2.	Alytaus miesto	180926	43772	72953	15321	48880
3.	Alytaus rajono	27447	6640	11067	2324	7416
4.	Anykščių rajono	49717	12028	20047	4210	13432
5.	Birštono	12969	3138	5229	1098	3504
6.	Biržų rajono	48852	11819	19698	4137	13198
7.	Druskininkų	49280	11922	19871	4173	13314
8.	Elektrėnų	69171	16735	27891	5857	18688
9.	Ignalinos rajono	28101	6798	11331	2380	7592
10.	Jonavos rajono	110241	26671	44451	9335	29784
11.	Joniškio rajono	51878	12551	20918	4393	14016
12.	Jurbarko rajono	51979	12575	20959	4402	14043
13.	Kaišiadorių rajono	88387	21384	35639	7484	23880
14.	Kalvarijos	28101	6798	11331	2380	7592
15.	Kauno miesto	897034	217020	361700	75959	242355
16.	Kauno rajono	249636	60395	100658	21139	67444
17.	Kazlų Rūdos	32424	7844	13074	2746	8760
18.	Kėdainių rajono	133371	32267	53778	11294	36032
19.	Kelmės rajono	60524	14643	24404	5125	16352
20.	Klaipėdos miesto	518691	125487	209146	43922	140136
21.	Klaipėdos rajono	125633	30395	50658	10638	33942
22.	Kretingos rajono	112402	27194	45323	9518	30367
23.	Kupiškio rajono	36747	8890	14817	3112	9928
24.	Lazdijų rajono	45393	10982	18303	3844	12264
25.	Marijampolės	164063	39692	66153	13893	44325
26.	Mažeikių rajono	144927	35062	58437	12272	39156
27.	Molėtų rajono	38909	9413	15689	3295	10512
28.	Neringos	10808	2615	4358	915	2920
29.	Pagėgių	17292	4184	6973	1464	4671
30.	Pakruojo rajono	43232	10459	17432	3661	11680
31.	Palangos miesto	58363	14120	23533	4942	15768
32.	Panevėžio miesto	226776	54864	91440	19203	61269
33.	Panevėžio rajono	71332	17258	28763	6040	19271
34.	Pasvalio rajono	59215	14326	23877	5014	15998
35.	Plungės rajono	93921	22722	37871	7953	25375
36.	Prienų rajono	62686	15166	25276	5308	16936
37.	Radviliškio rajono	84978	20559	34264	7196	22959
38.	Raseinių rajono	84302	20395	33992	7139	22776
39.	Rietavo	21615	5229	8716	1830	5840
40.	Rokiškio rajono	63222	15296	25493	5354	17079
41.	Skuodo rajono	36747	8890	14817	3112	9928
42.	Šakių rajono	64035	15492	25820	5422	17301
43.	Šalčininkų rajono	69589	16836	28059	5893	18801
44.	Šiaulių miesto	358608	86758	144597	30366	96887
45.	Šiaulių rajono	80628	19506	32511	6827	21784
46.	Šilalės rajono	64847	15689	26148	5491	17519
47.	Šilutės rajono	113137	27371	45619	9580	30567
48.	Širvintų rajono	37243	9010	15017	3154	10062
49.	Švenčionių rajono	56201	13597	22661	4759	15184
50.	Tauragės rajono	98345	23793	39654	8328	26570
51.	Telšių rajono	124291	30070	50116	10525	33580
52.	Trakų rajono	99433	24056	40093	8420	26864
53.	Ukmergės rajono	84085	20343	33904	7120	22718
54.	Utenos rajono	93921	22722	37871	7953	25375
55.	Varėnos rajono	45393	10982	18303	3844	12264
56.	Vilkaviškio rajono	83472	20195	33658	7068	22551
57.	Vilniaus miesto	1467762	355097	591828	124288	396549
58.	Vilniaus rajono	185924	44981	74968	15744	50231
59.	Visagino	47555	11505	19175	4027	12848
60.	Zarasų rajono	32424	7844	13074	2746	8760
Iš viso	7560871	1829211	3048682	640245	2042733

______________________

PATVIRTINTA

Lietuvos Respublikos

švietimo, mokslo ir sporto ministro

2024 m. sausio 26 d. įsakymu

Nr. V-84

LIETUVOS RESPUBLIKOS VALSTYBĖS BIUDŽETO LĖŠŲ PROFESINIAM ORIENTAVIMUI 2024 M. PASKIRSTYMAS PAGAL PROFESINIO MOKYMO ĮSTAIGAS

Eil. Nr.	Mokyklos pavadinimas	Lėšos iš viso (Eur)	iš jų – ketvirčiais

I	II	III	IV
1.	Alytaus profesinio rengimo centras	24889	6021	10036	2108	6724
2.	Aukštaitijos profesinio rengimo centras	10808	2615	4358	915	2920
3.	Biržų technologijų ir verslo mokymo centras	11780	2850	4750	998	3182
4.	Jonavos politechnikos mokykla	10808	2615	4358	915	2920
5.	Joniškio žemės ūkio mokykla	10808	2615	4358	915	2920
6.	Karaliaus Mindaugo profesinio mokymo centras	42026	10167	16946	3559	11354
7.	Kauno informacinių technologijų mokykla	32424	7844	13074	2746	8760
8.	Kauno maisto pramonės ir prekybos mokymo centras	7775	1881	3135	658	2101
9.	Kauno taikomosios dailės mokykla	10808	2615	4358	915	2920
10.	Kauno technologijų mokymo centras	50035	12105	20175	4237	13518
11.	Kėdainių profesinio rengimo centras	12136	2936	4894	1028	3278
12.	Klaipėdos Ernesto Galvanausko profesinio mokymo centras	23699	5733	9556	2007	6403
13.	Klaipėdos Pauliaus Lindenau mokymo centras	10808	2615	4358	915	2920
14.	Klaipėdos technologijų mokymo centras	26475	6405	10675	2242	7153
15.	Klaipėdos turizmo mokykla	12752	3085	5142	1080	3445
16.	Kupiškio technologijos ir verslo mokykla	10808	2615	4358	915	2920
17.	Marijampolės profesinio rengimo centras	47555	11505	19175	4027	12848
18.	Mažeikių politechnikos mokykla	15865	3838	6397	1343	4287
19.	Panevėžio mokymo centras	35018	8472	14120	2965	9461
20.	Plungės technologijų ir verslo mokykla	10808	2615	4358	915	2920
21.	Radviliškio technologijų ir verslo mokymo centras	10808	2615	4358	915	2920
22.	Rokiškio profesinio mokymo centras	10808	2615	4358	915	2920
23.	Šiaulių technologijų mokymo centras	44204	10694	17824	3743	11943
24.	Šilutės profesinio mokymo centras	10808	2615	4358	915	2920
25.	Skuodo amatų ir paslaugų mokykla	10808	2615	4358	915	2920
26.	Smalininkų technologijų ir verslo mokykla	10808	2615	4358	915	2920
27.	Švenčionių profesinio rengimo centras	10808	2615	4358	915	2920
28.	Tauragės profesinio rengimo centras	10808	2615	4358	915	2920
29.	Ukmergės technologijų ir verslo mokykla	11780	2850	4750	998	3182
30.	Utenos regioninis profesinio mokymo centras	10808	2615	4358	915	2920
31.	Verslo ir svetingumo profesinės karjeros centras	33396	8079	13466	2828	9023
32.	Viešoji įstaiga Daugų technologijos ir verslo mokykla	10808	2615	4358	915	2920
33.	Viešoji įstaiga Elektrėnų profesinio mokymo centras	11780	2850	4750	998	3182
34.	Viešoji įstaiga Kelmės profesinio rengimo centras	10808	2615	4358	915	2920
35.	Viešoji įstaiga Raseinių technologijos ir verslo mokykla	10808	2615	4358	915	2920
36.	Viešoji įstaiga Telšių regioninis profesinio mokymo centras	14417	3488	5813	1221	3895
37.	Viešoji įstaiga Vilniaus statybininkų rengimo centras	18621	4505	7509	1577	5030
38.	Vilniaus agroekologijos mokymo centras	10808	2615	4358	915	2920
39.	Vilniaus automechanikos ir verslo mokykla	19950	4827	8044	1689	5390
40.	Vilniaus komunalinių paslaugų mokykla	10808	2615	4358	915	2920
41.	Vilniaus paslaugų verslo profesinio mokymo centras	18264	4419	7364	1547	4934
42.	Vilniaus technologijų ir inžinerijos mokymo centras	21755	5263	8772	1842	5878
43.	Visagino technologijos ir verslo profesinio mokymo centras	12752	3085	5142	1080	3445
44.	Zarasų profesinė mokykla	10808	2615	4358	915	2920
45.	Kauno miškų ir aplinkos inžinerijos kolegija	4857	1175	1958	411	1313
46.	Vilniaus technologijų ir dizaino kolegija	10808	2615	4358	915	2920
47.	Viešoji įstaiga Amatų mokykla „Sodžiaus meistrai“	10808	2615	4358	915	2920
Iš viso	802789	194222	323701	67977	216889

______________________

PATVIRTINTA

Lietuvos Respublikos

švietimo, mokslo ir sporto ministro

2024 m. sausio 26 d. įsakymu

Nr. V-84

LIETUVOS RESPUBLIKOS VALSTYBĖS BIUDŽETO LĖŠŲ PROFESINIAM ORIENTAVIMUI 2024 M. PASKIRSTYMAS PAGAL VALSTYBINES BENDROJO UGDYMO MOKYKLAS

Eil. Nr.	Profesinio mokymo įstaigos pavadinimas	Lėšos iš viso (Eur)	iš jų – ketvirčiais

I	II	III	IV
1.	„Diemedžio“ ugdymo centras	10808	2615	4358	915	2920
2.	Buivydiškių pagrindinė mokykla	10808	2615	4358	915	2920
3.	Bukiškio progimnazija	10808	2615	4358	915	2920
4.	Eitminiškių gimnazija	10808	2615	4358	915	2920
5.	Gruzdžių vaikų socializacijos centras	4859	1176	1959	411	1313
6.	Juodšilių „Šilo“ gimnazija	10808	2615	4358	915	2920
7.	Kalesninkų Mykolo Rudzio pagrindinė mokykla	4859	1176	1959	411	1313
8.	Kauno dailės gimnazija	10808	2615	4358	915	2920
9.	Kauno Juozo Gruodžio konservatorija	10808	2615	4358	915	2920
10.	Kauno Juozo Naujalio muzikos gimnazija	10808	2615	4358	915	2920
11.	Klaipėdos Eduardo Balsio menų gimnazija	12731	3080	5133	1078	3440
12.	Klaipėdos Stasio Šimkaus konservatorija	10808	2615	4358	915	2920
13.	Lavoriškių gimnazija	10808	2615	4358	915	2920
14.	Lietuvos aklųjų ir silpnaregių ugdymo centras	10808	2615	4358	915	2920
15.	Lietuvos kurčiųjų ir neprigirdinčiųjų ugdymo centras	10808	2615	4358	915	2920
16.	Nacionalinė Mikalojaus Konstantino Čiurlionio menų mokykla	9719	2351	3919	823	2626
17.	Panevėžio Vytauto Mikalausko menų gimnazija	10808	2615	4358	915	2920
18.	Riešės gimnazija	31988	7739	12898	2709	8642
19.	Šalčininkų Lietuvos tūkstantmečio gimnazija	13724	3320	5534	1162	3708
20.	Šiaulių Sauliaus Sondeckio menų gimnazija	10808	2615	4358	915	2920
21.	Turgelių „Aistuvos“ gimnazija	10808	2615	4358	915	2920
22.	Vilniaus Juozo Tallat-Kelpšos konservatorija	10808	2615	4358	915	2920
23.	Vilniaus lietuvių namai	12752	3085	5142	1080	3445
24.	Kauno technologijos universiteto gimnazija	11780	2850	4750	998	3182
Iš viso	275340	66617	111022	23312	74389

______________________